રિવરફ્રન્ટ ખાતે તો પ્રથમ પે એન્ડ પાર્કની સુવિધા ઊભી થવાની છે પરંતુ જાહેર જનતા જોઇ શકે તે પ્રમાણે વાહન પાર્કિંગ ફીનાં ધોરણ દર્શાવતું બોર્ડ પાર્કિંગ સાઇટના પ્રવેશ અને નિર્ગમનવાળી જગ્યાએ સ્પષ્ટ રીતે વાંચી શકાય તે રીતે મૂકવાની શરતનો પણ ખાસ ઉલ્લેખ કરાયો છે. સત્તાધીશો દ્વારા સાઇકલ સિવાયનાં ટુ વ્હીલર માટે રૂ.પાંચ, થ્રી વ્હીલર અને ફોર વ્હીલર માટે રૂ.૧૦, ટ્રક અને અન્ય ભારે વિહિકલ માટે રૂ.૩૦નો દર નક્કી કરાયા છે. દરમિયાન આ પે એન્ડ પાર્કના ટેન્ડર જમા કરાવવાની તારીખ આગામી તા.૩૧ જુલાઇ હોઇ નાગરિકોને પે એન્ડ પાર્ક ધમધમતો થવા ઓગસ્ટના અંતની રાહ જોવી પડશે.